ເຮືອບິນ ເອທິໂອເປຍ ຕົກທີ່ ນະຄອນຫຼວງ ຂອງໂຊມາເລຍ (ສະໄລດ໌/ວີດີໂອ)
ເຮືອບິນ​ຂົນ​ສົ່ງ ທີ່​ລຳລຽງ​ອາວຸດ ຂອງເອທິ​ໂອ​ເປຍລໍາ​ນຶ່ງ ໄດ້ປະສົບ​ອຸບັດ​ຕິ​ເຫດຕົກ​ ໃນຕອນ​ເຮືອບິນລົງ​ຈອດ ທີ່​ສະໜາມບິນ ​ນະຄອນ Mogadishu.
ບັນດາເຈົ້າໜ້າທີ່ຮັກສາຄວາມປອດໄພໂຊມາເລຍກ່າວວ່າ ເຮືອ ບິນຂົນສົ່ງທີ່ລຳ ລຽງອາວຸດຂອງເອທິໂອເປຍລໍານຶ່ງ ໄດ້ປະສົບອຸ ບັດຕິເຫດຕົກໃນຕອນເຮືອບິນ ລົງຈອດ ທີ່ສະໜາມບິນນະຄອນ Mogadishu ເຮັດໃຫ້ມີຜູ້ເສຍຊີວິດ 4 ຄົນ ບັນດາຜູ້ເຫັນເຫດການກ່າວວ່າ ເຮືອບິນໄດ້ລະເບີດລຸກໄໝ້ເປັນ ແປວໄຟ ຫລັງ ຈາກໄດ້ປະສົບອຸບັດຕິເຫດຕົກ ໃນວັນສຸກມື້ນີ້ ໂດຍໄດ້ສົ່ງຄວນສີດໍາພຸ່ງຂື້ນສູ່ທ້ອງຟ້າ ທີ່ສະໜາມບິນນາໆຊາດ ໃນນະຄອນຫລວງຂອງໂຊມາເລຍ ໜ່ວຍປະຕິບັດງານສະຫະພາບອາຟຣິກກາ ທີ່ໂຊມາເລຍ ຫຼື AMISOM ກ່າວຜ່ານທາງ Twitter ວ່າ ລູກເຮືອສອງຄົນໄດ້ຖືກຊ່ວຍຊີວິດໄວ້ໄດ້ ຈາກເຮືອບິນ ທະຫານເອທິໂອເປຍ ແລະກໍາລັງຮັບການປິ່ນປົວບາດແຜຢູ່ ສາເຫດຂອງເຮືອບິນຕົກຍັງບໍ່ທັນເປັນທີ່ຈະແຈ້ງ ເອທິໂອເປຍກໍບໍ່ໄດ້ໃຫ້ຄວາມ ເຫັນໃດໆກ່ຽວກັບເລື່ອງນີ້ ເອທິໂອເປຍກໍາລັງຊ່ວຍເຫລືອລັດຖະບານໂຊມາເລຍສູ້ລົບກັບພວກກະບົດ Al-Shabab ທີ່ພະຍາຍາມຈະນຳໃຊ້ກົດໝາຍທີ່ເຄັ່ງຄັດຂອງສາສະໜາອິສລາມ ຢູ່ໃນໂຊມາເລຍ ກຳລັງຮັກສາສັນຕິພາບຂອງສະຫະພາບອາຟຣິກກາທີ່ໂຊມາເລຍຫຼື AMISOM ຊຶ່ງກຳລັງທຳການສູ້ລົບກັບພວກກະບົດກຸ່ມດັ່ງກ່າວຄືກັນ ໄດ້ສະແດງ “ຄວາມເສົ້າສະຫລົດໃຈ” ກ່ຽວກັບອຸບັດຕິເຫດໃນຄັ້ງນີ້